*a Bánk bán esszenciája*

,,Óh, légy kegyelmes (úgymond) asszonyodhoz

Ő egykor egy szegény koldús személyt

Elkergetett magától s becstelennek

Nevezte, mert kettős szülöttje volt’’ - Simon

Bánk (utoléri és agyonszúrkálja)

,,Örvendj becsÜletem, lemosta mocskod’

A vérkeresztség - oh Melinda!” – Bánk

A hófehérke és a négy törpe csapat





*Katona József:* *Bánk Bán* című drámája számtalan fontos és meghatározó eseményt ölel fel. Az izgalmas történések mellett számos mély tartalmat is magába foglal. Ezért nehéz eldönteni azt, hogy mi adja ennek a tragédiának a legfőbb gondolatmenetét.

 Az egyetlen dolog, ami biztos, hogy a csapatunkban lévő összes fejet összedugtuk és napokig tartó elmélkedésbe fogtunk. Végül arra jutottunk, hogy ennek a műnek az esszenciája egy elengedhetetlen szereplő, Melinda körül forog. Ezt az állítást két idézettel támasztottuk alá.

Az első idézetben Simon bán elmeséli a *Hófehérke és a négy törpe* csapata által jól ismert ,,*Hófehérke vándortörténetet”.* Ez jól bemutatja az akkori kor felfogását, miszerint a nő nem hűséges a férfihoz. Simon és Mikhál párbeszédét sokan jelentéktelennek ítélik, holott ez adja a dráma tényleges magyarázatát. Simon története rávilágít arra, hogy ha egy nő ikreket szül, az nem történhet meg csak több férfi közbenjárásával. A dráma esszenciája abban rejlik, hogy noha Melinda évekkel ezelőtt egy fiúgyermeknek adott életet, Bánk – a báli zenétől nem hallva, csupán az oszlop mögül látva Ottó és Melinda párbeszédét – félreértelmezi a jelenetet és gondolatai csupán felesége és annak hűtlensége köré összpontosulnak. Mivel Bánk hazatérte óta folyton hitvese nevével találja szemben magát mikor Petúr is a Melinda jelszót adja meg, a bán mintha egy álomba kerülne. Nem hall meg semmit. Mindez Melinda halálához és fia kitagadásához vezetett, a király utolsó szavai pedig a bán élete végéig tartó bűnhődését eredményezték. A férfi hübrisz az, ami itt meghatározó szerepet játszik, hiszen Bánknak eszében sem volt hinni egy olyan személynek, aki életénél is jobban szerette őt.

A második idézetben Bánk szavait olvashatjuk. A citátum elhangzása előtt hevesen becsmérelte Gertrudist, mondván: rossz hatással van hazájára. Vagy mégsem ez volt az indoka? A részletet olvasva valami egészen más szemszögbe állítja a kialakult helyzetet. Bánk arról beszél, hogy Melinda megbecstelenítését eltörölte azzal, hogy véget vetett Gertrudis életének. Ebből arra lehet következtetni, hogy egy kicsit sem érdekli a hazájában élő szegény emberek megsegítése. Mivel egy bán, ő a király utáni legfontosabb személy, ráhárulnak az ország vezetésével kapcsolatos feladatok. Elvárható lenne, hogy az ország ügyeit helyezze előtérbe, illetve védje annak embereit, de látszólagos módon saját sorsa és családja felé irányul figyelme és dühe.

Összességében elmondhatjuk, hogy a nőket minősítő felfogás Melindát is utolérte. A dráma konfliktusa talán el sem kezdődik, ha Bánk hitt volna gyermeke anyjának. Meghallhatta volna Tiborc kérését úgy, hogy közben nem reflektál Melindára. Lehet, hogy akkor az ország ügyei és a nép is nagyobb figyelmet kaptak volna.